Document ID: 31999D0442

KOMISSION PÄÄTÖS,
tehty 7 päivänä kesäkuuta 1999,
Ranskan kalastuslaivaston monivuotisen ohjaussuunnitelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/119/EY muuttamisesta
(tiedoksiannettu numerolla K(1999) 1475)
(Ainoastaan ranskankielinen teksti on todistusvoimainen)
(1999/442/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 3 päivänä marraskuuta 1998 annetun neuvoston asetuksen (EY) N:o 2468/98(1) ja erityisesti sen 5 ja 6 artiklan,
ottaa huomioon yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY(2) ja erityisesti sen 9 artiklan 1 kohdan,
sekä katsoo, että
1) Ranskan kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi 16 päivänä joulukuuta 1997 tehdyssä komission päätöksessä 98/119/EY(3) vahvistetut tavoitteet määriteltiin tuolloin käytettävissä olevien tietojen perusteella,
2) päätöksen 98/119/EY mukaan Ranskan merentakaisissa departementeissa toimivan laivaston tavoitteita voidaan tarkastella uudelleen sitten, kun kalatalousalan tieteellis-teknis-taloudellinen komitea on antanut lausuntonsa Ranskan toimittamista lisätiedoista,
3) mainitun komitean lausunnon ja Ranskan esittämän pyynnön perusteella kyseisille laivaston osille 31 päiväksi joulukuuta 2001 vahvistettuja tavoitteita olisi tarkennettava, ja
4) kalastus- ja vesiviljelyalan hallintokomitea ei ole toimittanut lausuntoansa komitean puheenjohtajan asettamassa määräajassa,
ON TEHNYT TÄMÄN PÄÄTÖKSEN:
1 artikla
Kumotaan päätöksen 98/119/EY liitteenä oleva taulukko, jossa vahvistetaan Ranskan kalastuslaivaston monivuotisen ohjausohjelman tavoitteet vuosiksi 1997-2001, ja korvataan se tämän päätöksen liitteessä olevalla taulukolla alaviitteineen.
2 artikla
Tämä päätös on osoitettu Ranskan tasavallalle.
Tehty Brysselissä 7 päivänä kesäkuuta 1999.

Labels: 12
18
5
6